Վերջին օրերի ամենից ցավալի իրադարձությունը Բեռլինի ահաբեկչությունն էր՝ շուրջ մեկ տասնյակ զոհերով եւ չորս տասնյակ վիրավորներով: Ամենից ուրախալի եւ դրվատանքի արժանի իրադարձությունը՝ ըստ իս, Տեր-Պետրոսյանի ելույթն ու սահմանած նախընտրական ջրբաժանը ՀԱԿ համագումարում: Չնայած որոշ սոփեստություններին ու ձեռնածություններին, նախագահ Տեր-Պետրոսյանն իր ելույթով մեծ հաշվով ու վերջնահաշվում Հայաստանի քաղաքական դաշտը փրկեց խեղումից եւ այլասերումից՝ երկրին տալով իրոք քաղաքական օրակարգ ու հեռանկար: